हर्षद ने पत्नी की ये तस्वीरें 2010 में खींची थीं। कुछ देर बाद उनका कैमरा खो गया। हर्षद तब तक इस मामले में बेफिक्र रहे जब तक की ये तस्वीरें फेसबुक पॉर्न पेज पर हॉट ऐंड सेक्सी भाभी ऐंड आंटी टाइटल से नहीं आ गईं। हर्षद मेहता को पता चला तो हैरान रह गए। अब मेहता की पत्नी की न्यूड तस्वीर पूरी दुनिया के सामने है। इसके बाद उन्होंने क्राइम ब्रांच साइबर सेल में शिकायत दर्ज कराई। क्राइम ब्रांच के एसीपी केएन पटेल ने कहा, ‘हमने फेसबुक को यह पेज हटाने के लिए पत्र लिखा है।’ आईटी ऐक्ट 66 डी 2000 के मुताबिक फर्जी सोशल नेटवर्किंग प्रोफाइल बनाना दंडनीय अपराध है। इस मामले में एक साल कैद की सजा के साथ एक लाख रुपए फाइन का प्रावधान है। मामले की गंभीरता को देखते हुए कैद की सजा बढ़ाई भी जा सकती है। हालांकि इंडिया के बाहर इस तरह के पेज को मैनेज करने वालों को पुलिस पकड़ने में असमर्थ है।